<p>حنتكلم عن أشهر اضطرابات الفوبيا المعروفة وكذلك أشهر اضطرابات الفوبيا البتكون مصاحبة للحروب و الكوارث الإنسانية ، أكيد كلنا مرت بينا وسمعنا عنها أشهر أنواع الفوبيا ممكن تكون الفوبيا من الأماكن المرتفعة أو الأماكن المفتوحة والفوبيا من الأماكن المغلقة والفوبيا من الحقن والفوبيا من الدم&nbsp;و في أنواع كتيرة من الفوبيا أشهرها الرهاب الإجتماعي لكن الدايما بتكون مصاحبة والأكثر إنتشارا وأشتهارا في الحروب و كوارث الإنسانية هي الفوبيا من الأصوات العالية والفوبيا من الزحام و فوبيا الرهاب الإجتماعي و ال٣ أنواع من الفوبيا دي نحن بنركز عليها جدا لأنو لو لاقدر الله ممكن الشخص المصاب ب واحد من أنواع الفوبيا دي تتطور معاه الحالة دي وتزيد الإشكاليات بصورة كبيرة</p><p>زي ما قلنا الفوبيا بصاحبها قلق عام واضطراب في النوم وخوف وأحلام وكوابيس وإنها بتاثر عليه بإنه بتخليه ما قادر يعيش حياته بصوره طبيعية&nbsp;</p><p>الفوبيا مرات لو ما انتبهنا ليها بتخلي الزول أكثر عرضة لإدمان الكحول أو المخدرات لأنه بحتاج لعامل محفز خارجي بيزيد ثقته بنفسه ويبعد عنه الشعور بالخوف فبيلجأ لكثير من الأحيان للمخدرات أو الكحول ودي بتسبب لينا مشاكل تانيه و كذلك لا قدر الله تصل لانفصام في الشخصيه أو تصل لاكتئاب عام و لو لاقدر الله ممكن الشخص يفكر في الإنتحار</p><p><br></p><p>طيب الأعراض حق الفوبيا شنو</p><p>&nbsp;دقات القلب بتزيد بسرعة كبيرة جدا&nbsp;</p><p>ردة الفعل بتكون غير طبيعية وكذلك يصاب بالتعرق وممكن بعد ما الموقف ينتهي ما يقدر ينوم لأيام طويلة</p><p>العلاج الحنستعملو في الفوبيا بيختلف من شخص لأخر لكن كلهم بشتركو في العلاج التدريجي أو التعرض التدريجي وكذلك جلسات العلاج النفسي وفي بعض الأحيان بنحتاج التدخل الدوائي في أنواع أو درجات معينة من الفوبيا&nbsp;</p><p>جميعا لازم أنتبه للأشخاص إللي عانوا في ظل الكوارث والحروب الإنسانيه وننتبه إذا عندهم نوع معين من الفوبيا</p><p>وزي ما قلنا الفوبيا خوف بصورهدة غير طبيعية مع تعرق مع خوف مع عدم قدرة على المشي ممكن دي كلها تكون أعراض بتظهر ليك إنو الزول عندو خوف أو فوبيا من حاجة معينة&nbsp;</p><p><br></p>