INSERT INTO `clips` VALUES (33,'التعافي النفسي كتعريف وآثاره ','التعافي النفسي كتعريف وآثاره ',0,'<p>التعافي النفسي و أثره شنو على الفرد و على المجتمع ، التعافي كمفهوم هي درجة بعيدة ، ما كل زول صدقني بيصلها ، لكن إذا إنت اشتغلت على جوانب معينة حنذكرها خلال الفيديو إنت حتصل لدرجة التعافي</p><p>التعافي حاجة نفسية إنو إنت فعلاً مريت بحدث صادم ، عشت كل التفاصيل المؤلمة ، كل الحاجات الفقدتها ، لكن لسه متمسك بالأمل إنو إنت عايز تكمل ، إنو إنت لسة الحياة منتظراك يعني الخير الإنت منتظرو يجيك حيجيك في الفترة دي</p><p>عمرك ما تنتظر ، يعني في ظل المشكلة عمرك ما حتعرف الحل والخير شنو من المشكلة لكن في المستقبل صدقني حتعرف الحاجة دي ، و التعافي درجة بعيدة ممكن تبداها مستقبلاً في تفاصيلك القدام</p><p>إنك تتعافى معناها إنك إنت اتقبلت بصورة كويسة ، عشت كل تفاصيل الألم اللازمة ، لكن تمسكت ببصيص الأمل إللي جواك و زدت من بصيص الأمل ده و قدرت تصل بيهو</p><p>حتتعافى لمن يكون حوالينك مجتمع داعم نفسياً ليك و مديك كدا نوع من ال support و من الطاقة الإيجابية عشان إنت تواصل في مسيرة حياتك</p><p>إنك تتعافى مش إنك معناها إنسان مثالي و ما شايف الحرب بتفاصيلها السيئة قدامك لأ</p><p>لكن معناها إنو إنت ما حتستسلم للظروف ، يعني إنت الليلة الحرب دروس ، الدروس الانت اتعلمتها منها مفروض كل حاجة انت عايز تعملها ما تأجلها ، لأنو تاجيلك للحاجات ما حتعرف انت في لحظة العين ممكن تتغير شنو و ممكن لسه الحاجة الحتكون ثابتة على وتيرتها شنو</p><p>فكونك تتعافى حيساعدك انت نفسياً في المقام الأول لأنو الانسان أصلا بطبعو عايز مكان يحس فيهو بالأمان يحس بالحب يحس بالانتماء يحس بي نعمة وجوده يحس بالتفاصيل الحلوة الجميلة دي ، فإنت إذا بديت تتعافى فعلياً حتستشعر الحاجات دي و حتحس بيها</p><p>لو إنت لسه ما حصل ليك الحاجات دي و ما حسيت بالانتماء ولا رجع بيك الشريط تاني لنفس التفاصيل دي لسة إنت محتاج تشتغل على نفسك و في الفيديوهات و الحلقات الفاتت الاتكلمنا عنها عشان تقدر تعرف إنت وين من الحدث الصادم ، لسة في البداية ولا لسة في&nbsp;الآثار ولا لسة في الطرق ولا لسة في صحتك النفسية... إنت وين</p><p>مهم تعرف إنت وين عشان تقدر تصل لدرجة التعافي</p><p>التعافي بخليك إنت تنتج لأنك اصلا كانسان عايز جوانب محددة في حياتك و الجوانب دي still إنت ماشي فيها بصورة كويسة... صورتك الكويسة الإنت ماشي فيها في نفسك ليها أثر في المجتمع لأنو المجتمع عبارة عن أنا وإنت وهي ، فالليلة اذا كل زول مننا هو قدر فعلاً يتعافى نفسياً صدقني المجتمع فعلاً حيكون متعافي نفسياً</p><p>هو الموضوع ما صعب بس محتاج إنك إنت تشتغل على نفسك و تركز في الكلام الإحنا قلناهو ... ما تعزل نفسك ، أبدا طور المهارات البسيطة ، وحتى خت خططك لمدى زمني قصير شديد لأنو ما معروف بكرة يحصل شنو .. فكر في الليلة</p><p><br></p>','https://player.vimeo.com/video/866719874?h=478aa242ea','audio.3awaafi.com/21-09-2023-12-20-التعافي النفسي كتعريف وآثاره ✨.mp3',0,'2023-09-04 13:32:34.660000','2023-09-21 12:20:17.043120','data:image/png;base64,[BLOB]'),(34,'الاثار النفسية للحرب ','الاثار النفسية للحرب ',0,'<p>الآثار النفسية ، زي ما عرفنا إنو الحرب حاجة صادمة بتأثر في جميع من الجوانب و ممكن تعمل كمية من المشاكل ، في المقابل في كمية من الآثار النفسية السلبية اللي بتصدر عن طريق الحرب و بكون اثرها واضح غير طبعاً التشاؤم غير النظرة السوداوية غير التفكير المفرط غير إنو الإحساس باليأس غير الأحلام كلها بتكون اتهدت كدا&nbsp;</p><p>في تفاصيل تانية بتجي من يعني مثلاً الأحداث بتاعت النزوح و المخيمات المعسكرات المدارس إنك انت بتقعد في واقع هو ما واقعك فبالتالي التأثير النفسي هنا بيبقى إنو إنت ما قادر تتعود لأنو ده ما الوضع الإنت مثلا اتربيت عليهو ... بتحصل كمية من المشاكل ممكن تكون أسرية ، ممكن برضو تؤدي إلى طلاق أو كدا ، عشان كدا دائماً إحنا بعد ما نتكلم عن الآثار النفسية بنشوف طوالي كيف نحن نتعامل معاها عشان ما تسبب لينا مشاكل في المستقبل.</p><p>الآثار النفسية بتظهر لي طبعاً في اعراض فسيولوجية ، في أعراض جسدية بتظهر للواحد و هي الأعراض يعني عشان الواحد بكون رافض الواقع المؤلم إللي هو مفروض يكون عايشو بسبب الحرب .</p><p>إللي هي التغييرات إنو مثلاً البيئة دي ما بيئتي ، إنو أنا ما قادر اتكيف في البيئة دي ما قادر اتعود على الحاجات الجديدة ما كل حاجة حاسيها بتشبه الحاجات الأنا اتربيت عليها الحاجات الأنا اتعودت عليها .. بكون في يعني قلبة غير متوقعة ، إللي هي المفاجأة دي ، إنو أنا ما كنت متوقع إنو أنا في يوم من الأيام حاكون كدا .&nbsp;</p><p>كل الحاجات دي بتدور لي حول المشاعر بتتاثر بطريقة سلبية ، الأفكار بتكون دائما سلبية او سوداوية الانعزال التام ،عدم المشاركة في الأنشطة و الهوايات ، فقدان الأمل ، فقدان الشغف في الحياة دي كلها كمية من الآثار النفسية إللي هي بتأثر لي وبتكون نتيجة للحرب الجات .</p><p>حتى بكون فيها نوع من الإحباط ونوع من الصراع ، إنو أنا بلاش ياخي أبدا تاني من جديد و اعمل و اعمل و اسوي و تاني تجي حرب و تعمل .</p><p>دائماً بكون في مؤشر كدا خفي إنو حتجي تاني و الحرب حتعمل ، ده بكون شكل الآثار النفسية إللي حصلت بسبب الحرب .</p><p>طيب ... كل الآثار النفسية دي في فيديو تاني حنشرح كيف إحنا نتعامل معاها.</p><p>هسي عايزين في باقي الفيديو ده نشوف الدلالات بتاعتها مستقبلاً.</p><p>إذا أنا ما قدرت اعرف كيف اتعامل معاها و ما حليت المشاكل أو ال problems الاسي هي حصلت لي من الآثار دي مستقبلاً انا حاتضرر</p><p>مستقبلاً انا حاتضرر جسدياً ، نفسياً مهنياً ، حتى شخصياً</p><p>لأنو الليلة الأفكار ما هتكون بس هي overthink و سوداوية و كدا لا حتتطور الحاجات دي ، الآثار دي في المستقبل حتتطور ، ممكن تبقى ليك جزء من ال personality أو الشخصية بتاعتك و ممكن تبقى ليك اضطرابات مزمنة و ممكن تدخلك في اضطرابات تانية مع بعض</p><p>فعشان كدا دائماً إنت معرفتك بالتعامل بيها حيساعدك في انك تتخلص منها بصورة كويسة و تقدر تتعامل معاها.</p>','https://player.vimeo.com/video/866715686?h=35d5019057','audio.3awaafi.com/23-09-2023-08-54-الاثار النفسية للحرب (2).mp3',0,'2023-09-04 13:32:34.660000','2023-09-23 08:54:15.318676','data:image/png;base64,[BLOB]'),(35,'الطرق الأمثل للتعامل مع الآثار النفسية للحرب ','الطرق الأمثل للتعامل مع الآثار النفسية للحرب ',0,'<p>الطرق الأمثل عشان نقدر نتعامل مع الآثار النفسية السببتها الحروب :</p><p>أهم الطرق عشان انت تقدر تتعامل بصورة كويسة مع الاثار النفسية الحصلت ليك انك تعيش الواقع الفعلي</p><p>دائما المشكلة البتواجه أغلبية الناس انهم بعملو - يعني بالمصطلح العامي كدا يعني - بعملو رايحين من التفاصيل القدامهم و بتلقى الواحد بعيش واقع بعيد من الواقع حقو ،</p><p>الوضع يعني بكون وضع بتاع حرب و آثار نفسية كتيرة زي ما ذكرناها في الفيديوهات الفاتت إنها هي حصلت ، لازم إنت تكون عارف أول حاجة تقبل الحاجة الحصلت ليك ، أول طريقة عشان تقدر تتعامل مع الآثار دي بصورة كويسة تتقبلها ، صدقني تقبلك للواقع بخليك عندك المرونة النفسية في إنك تتكيف و يحصل ليك نوع من ال adaptation لحاجات و بصورة كويسة، بمجرد ما تقدر تتقبل الواقع حتعيش المشاعر الحقيقية ، عمرك يعني ما ترفض مشاعرك او الحاجات البتكون جواك عاملة ليك صراع و الله ياخي إنت متضايق لكن تمثل فرحان دي الطريقة التانية البتخليك تقدر تتعامل مع الآثار بصورة كويسة ، لازم تتقبلها و الحاجة التانية لازم تعيش المشاعر الحقيقية و لازم كمان تعبر عن المشاعر دي بصورة كويسة لأنو التعبير عن المشاعر بقلل لي من الحدة بتاعتها و من الكمية بتاعتها</p><p>تتعامل مع المشاعر بحدية يعني&nbsp;بتعامل واقعي أكتر عشان تكتسب المرونة النفسية عشان تكتسب التفسير المنطقي للأحداث من حولك</p><p>في كمية من الطرق تاني ، على سبيل المثال أول حاجة حبك لي نفسك ، صدقني حبك لنفسك طريقة كويسة شديد عشان إنت تقدر تتعامل مع الآثار النفسية لأنو إنت اصلا الآثار بكون حصل نوع من لوم الذات حصل نوع من ال overthinking ، حصل كمية من التفاصيل إنت ممكن تكون فيها&nbsp;</p><p>فحبك لنفسك في اللحظة دي او في الفترة دي حيخليك تنظم نفسك بالتالي حتنظم حياتك و الجودة بتاعتها حتكون كويسة.</p><p>الحاجة التانية انك تتمسك بالأمل ، تمسكك بالأمل بيديك درجة من التفاؤل ، دي كلها طرق إنت اذا اتعاملت بيها بصورة كويسة ، نفسياً حتقدر تتعامل مع الآثار لأنو الآثار حاجات سلبية فلازم الطرق تكون حاجات إيجابية</p><p>الحاجة التانية يعني ايمانك بربنا انو دائماً مع العسر بيجي اليسر ، إنو دائماً في كل مشكلة في خير مدسوس جواها ما عليك إلا إنت تصبر و تكتشف في الرحلة الطويلة دي نفسك ، اخد الحرب فترة مصالحة مع نفسك ، حبها فيها</p><p>الحاجات الذكرناها دي حتساعدك إنك تتعامل مع الآثار النفسية الحصلت ليك لأنو الآثار النفسية حتكون سلبية و هي بتجي على نفسك وإنت كدا بتجي على الآثار النفسية و بتقدر تحولها لآثار ايجابية و تقدر تطلع من الأزمة دي بكل سهولة و بصحة نفسية عالية</p><p><br></p>','https://player.vimeo.com/video/866707449?h=13e04d3ecf','audio.3awaafi.com/23-09-2023-09-05-الطرق الأمثل للتعامل مع الآثار النفسية للحرب ✨ (2).mp3',0,'2023-09-04 13:32:34.660000','2023-09-23 09:05:22.005629','data:image/png;base64,[BLOB]