<p>في ناس كتار بيسألوني&nbsp;الطريقة الأفضل للتعامل مع الأطفال في الظروف دي شنو ؟</p><p>طيب&nbsp;أول حاجة بالنسبه لينا إنو يكون في توازن بين الحقيقة البنقولها وبين عمر الطفل البيتلقى الحاجة دي</p><p>ف نحن ما ينفع إنو نكضب ولكن نقول الحاجة على حسب عمره&nbsp;</p><p>برضو من النقاط المهمة إنو نحاول نجنب الطفل الميديا الكتيرة يعني الصور بتاعت الموت و الضرب وكدا ، يعني شنو .. في الآخر في معلومات هو ما بحتاج ليها لكن برضو في حاجة مهمة جدا الناس تنتبه ليها إللي هو الجانب بتاع خطاب الكراهية .. ليه ؟ لأنو إنت بعد شويه الأطفال ديل ح يرجعو للمدارس و حيلقو سحنات مختلفه نحن سودانيين عنذنا اشكال و قبائل مختلفة ف للأسف الجانب بتاع خطاب الك٦راهيه دا حيولد جانب بتاع تنمر على واحد من القبائل و كدا ف دي حاجة الناس لازم تنتبه ليها وزي ما ممكن تحصل للناس ممكن تحصل ليك إنت أو ممكن تحصل لي ولدك&nbsp;</p><p>لأن الطفل سوف يتعامل مع زملائه في المدرسة ويجب أن لا يكون أي فكرة سلبية عن أي أحد في محيطه بناءاً على اللون أو القبيله وهذه النقطة يمكن أن تحصل للطفل أيضا&nbsp;</p><p><br></p><p>النقطه الثانية المهمة إنو لازم تستمع لي ولدك</p><p>&nbsp;" طيب يا بابا إنت الحاصل عليك شنو ؟ "&nbsp;</p><p>"إنت في رأيك الحاصل شنو؟ "&nbsp;</p><p>"أحكي لي"&nbsp;</p><p>"أها .. و حيحصل شنو"&nbsp;</p><p>حاول بقدر الإمكان استمع ليهم</p><p>&nbsp;ليه.. عشان نقدر نفهم طبيعة الأفكار العندهم وطبيعة المعلومات العندهم .. الحاجة دي لازم لازم تحصل و غير كدا بنعرف طبيعه المخاوف العندهم و نعرف كيف نتعامل معاهم و كيف نقدر نطمنهم</p><p><br></p><p>برضو لمن تتكلم معاهم حاول بقدر الإمكان تكون مراقب للانفعالات البتحصل يعني هل الطفل دا انفعل في النقطة الفلانية ، بكا في النقطة الفلانية .. ظهر عليهة قلق ؟ عشان نعرف النقاط المؤثره معاه</p><p>برضو من الحاجات المهمة والجميلة جدا إنو نشاركو في الأعمال الإنسانية يعني مثلا ماشي أساعد لي ناس متضررين ، ماشي أقول لي كلام اشجع بيهو ناس.. ليه ؟.. عشان ندي الاطفال جانب بتاع أمل وجانب بتاع أمان وإنو ياخي نحنا بنرعاكم ف دي حاجة جميلة جدا&nbsp;&nbsp;</p><p><br></p><p>النقطة الأخيرة ، الأطفال بياخدو احساسهم بالأمان والطمأنينة لمن يشوفو الناس الكبار حولهم ،فلو حسا إنك متوتر و قلق ، الطفل حيكون متوتر</p><p>عشان كدا نحن كناس كبار لازم ننتبه لهذه النقطة و نعبر عن قلقنا ومخاوفنا بطريقة يمكن للأطفال أن يفهموها</p>